CELEX: C2005/132/25
Language: lv
Date: 2005-05-28 00:00:00
Title: lieta C-119/05: Lūgums sniegt prejudiciālu nolēmumu — izteikts ar Consiglio di Stato (sestā palāta) 2004. gada 22. oktobrī rīkojumu lietā Ministero dell'Industria, Commercio ed Artigianato pret Spa Lucchini Siderurgica

28.5.2005   
            
            
               LV
            
            
               Eiropas Savienības Oficiālais Vēstnesis
            
            
               C 132/13
            
         Lūgums sniegt prejudiciālu nolēmumu — izteikts ar Consiglio di Stato (sestā palāta) 2004. gada 22. oktobrī rīkojumu lietā Ministero dell'Industria, Commercio ed Artigianato pret Spa Lucchini Siderurgica
   
   (lieta C-119/05)
   (2005/C 132/25)
   tiesvedības valoda — itāļu
   Eiropas Kopienu Tiesā izskatīšanai ir iesniegts Consiglio di Stato (sestā palāta) (Itālija) lūgums sniegt prejudiciālu nolēmumu, kas izteikts ar 2004. gada 22. oktobra rīkojumu lietā Rūpniecības, tirdzniecības un amatniecības ministrija [Ministero dell'Industria, Commercio ed Artigianato] pret Spa Lucchini Siderurgica un ko Tiesas kanceleja saņēmusi 2005. gada 14. martā.
   
      Consiglio di Stato lūdz Tiesu lemt par šādiem jautājumiem:
   
               1.
            
            
               Vai saskaņā ar tieši piemērojamu Kopienu tiesību pārākuma principu, kuru šajā lietā nostiprina Komisijas 1990. gada 20. jūnija vispārpiemērojamais Lēmums Nr. 3484/85/EOTK, kurš tika darīts zināms 1990. gada 20. jūlijā, kā arī Komisijas 1996. gada 16. septembra Lēmums Nr. 5259, ar kuru Itālijas valdībai ir uzdots atgūt atbalstu, kas abi ir dokumenti, saskaņā ar kuriem tika pieņemti šajā prasībā apstrīdētie lēmumi par atgūšanu (proti, 1996. gada 20. septembra dekrēts Nr. 20357 par 1996 gada 8. marta dekrēta Nr. 17975 un 1996. gada 3. aprīļa dekrēta Nr. 18337 atcelšanu), ir tiesiski iespējami un pamatoti, ka valsts iestādes atgūst atbalstu no individuālā atbalsta saņēmēja, ja spriedums civillietā, kurš atzīst beznosacījumu pienākumu izmaksāt minēto atbalstu, ir zaudējis spēku attiecībā uz šo jautājumu?
            
         
               2.
            
            
               Vai tieši pretēji, atgūšanas procedūra attiecībā uz atzītu principu, ka uz lēmumu par atbalsta atgūšanu attiecas Kopienu tiesības, bet tā izpildi un no tā izrietošo atgūšanas procedūru, ja šajā sakarā nav pieņemti Kopienu tiesību akti, regulē valsts tiesības (saistībā ar šo principu skat. 1983. gada 21. septembra spriedumu apvienotajās lietās 205. līdz 215/82 Deutsche Milchkontrol GmbH, Recueil 1983, 2633. lpp.), ir tiesiski neiespējama, ja pastāv spēkā stājies tiesas spriedums (Civilkodeksa 2909. pants) prāvā starp indivīdu un administrāciju, kurš administrācijai ir jāievēro?